Uită-te la tine!
Ești doar o rotiță în sistem.
Un muncitor este blocat pe roată.
Respectă regulile
și este tras pe sfoară.
Ai încercat să faci lucrurile cum trebuie,
dar șansele îți sunt potrivnice.
Eu pot să-ți arăt cum poți să obții banii,
puterea și respectul care ți-au fost negate de mult.
Se află în acest manual.
O serie de tactici ale celor mai puternici capi ai mafiei,
pentru a deveni stăpânii propriului destin.
Câte o lovitură pe rând.
GĂSEȘTE-ȚI JOBUL MULT VISAT
EFICIENTIZEAZĂ OPERAȚIUNILE
DOMINĂ PRIN TEROARE
RESPECTĂ REGULILE
GÂNDEȘTE ÎN PERSPECTIVĂ
IEȘI DIN TIPARE
Viața asta nu e pentru oricine.
Dacă le urmați exemplele, puteți să le folosiți instrumentele
ca să aveți succes.
CUM SĂ DEVII UN ȘEF AL MAFIEI
Când spun „șef al mafiei”,
ce-ți vine în minte?
1. LIDERUL ORGANIZAȚIEI CRIMINALE.
Prea ad litteram!
Un șef mafiot este cineva care știe cum să învingă sistemul.
Un șef mafiot e, practic, directorul unei organizații.
Unele dintre acestea sunt mari,
iar unele fac mulți bani.
Când apar probleme…
Avem diferite moduri de a le rezolva.
O facem cu teroare.
Suntem cumpliți!
Giganții mafioți
care conduc industria de două trilioane de dolari pe an
cunosc valoarea structurii,
a relațiilor publice și a unui portofoliu diversificat.
ȘANTAJ - DROGURI - JOCURI DE NOROC RĂPIRI - FRAUDE - CONTRABANDĂ - CRIMĂ
Înainte să te dai mare ca șef,
trebuie să urmezi ghidul pentru a urca pe scara „corporativă”.
Și puțini au urcat pe asemenea culmi
și la fel de rapid ca fiul unui frizer din Brooklyn,
care avea să devină gangsterul original.
Uite-l că vine! Marele șef, în carne și oase!
Al Capone.
La vârsta de 30 de ani,
Al Capone devenea regele lumii interlope din Chicago,
conducând un vast imperiu criminal,
încasând peste o sută de milioane de dolari.
1,7 MILIARDE ÎN ZILELE NOASTRE
Lăsând o dâră de cadavre prin Orașul Vânturilor.
Dar începuturile lui
vor fi prima ta lecție de autoperfecționare.
Vrei succesul pe care îl are un șef. Îl vrei!
Ești gata să-ți formezi propriul imperiu?
TACTICĂ DESCOPERĂ-ȚI POTENȚIALUL
Ca să fii un șef mafiot de succes, trebuie să fii motivat.
Să fii ambițios.
Trebuie să fii deștept, să știi cum să motivezi
și, uneori, să ții lumea în frâu prin frică.
Ca pentru orice altă îndeletnicire, dezvoltarea acestei competențe
necesită practică intensivă și o abordare orientată spre scop.
Indivizii care erau atrași de Mafie căutau să aibă succes.
Nu aveau educație.
Nu puteau merge la facultate și s-au gândit:
„Pot să jefuiesc. Pot să bat.”
Cine apreciază asta?
Crima organizată.
După cum veți vedea,
majoritatea șefilor mafioți și-au descoperit potențialul de mici.
Viitorul șef mafiot John Gotti a fost arestat de cinci ori
până să împlinească 21 de ani.
Când era copil, era să-și piardă degetele de la picioare,
zdrobite de o betonieră pe care o fura.
Așa și-a căpătat mersul țanțoș.
Capul mafiei siciliene, Salvatore Riina, a asistat la prima crimă
la doar 18 ani,
ajutând la uciderea unui funcționar care l-a făcut de râs pe șeful lui Riina.
În adolescență,
fondatorul cartelului Medellín, Pablo Escobar, și-a făcut mama mândră,
vânzând diplome false, înainte de a avansa la falsificarea carnetelor de note.
Și tânărul Al Capone avea să se dovedească un elev înzestrat al artelor criminale.
BROOKLYN, NEW YORK
Capone e din familie de imigranți.
Tatăl lui a venit primul în țară. Era frizer în Brooklyn.
Produceau paste în Italia.
Al Capone nu fusese născut în acel mediu. America l-a creat pe mafiot.
Avusese note bune la școală cât fusese.
dar a abandonat-o în clasa a VI-a, poate după o dispută cu profesorul.
Poate s-a plictisit și a vrut să facă bani.
În scurt timp,
Al avea să descopere rampa de lansare pentru spiritul său antreprenorial.
Într-un an, de ziua lui,
tatăl lui i-a dăruit cadoul la care visează toți copiii.
O trusă de lustruit pantofi.
Așteptându-și clienții, tânărul Al
a văzut o altă modalitate de a face bani, una mai profitabilă,
în mâinile mafiotului local, Don Battista Balsamo.
Capone a fost impresionat
și inspirat.
A doua zi, și-a recrutat doi veri
ca să-și ajute afacerea,
ciufulindu-și concurența.
Micul Capone i-a spus băiatului că dacă nu voia probleme,
trebuia să plătească.
„Săptămânal?” întrebă puștiul.
„Normal că nu”, spuse Capone,
„Zilnic.”
Se vede școala vieții în cererea taxei de protecție.
Asta ne arată că era descurcăreț, că avea ambiție, idei
și simțul afacerilor,
care se potriveau cu lumea mafiei.
Una e să arăți că ai caracterul potrivit pentru a reuși,
dar nu vei ajunge să fii șef al mafiei
fără direcția potrivită.
Lasă manualul să-ți arate calea!
TACTICĂ ÎNVAȚĂ DE LA CEI MAI BUNI
Oricât de deștept și de dur te crezi…
nimeni nu avansează în jocul mafiei de unul singur.
Vei avea nevoie de un mentor.
E important să ai pe cineva care crede în tine și vrea să te învețe,
că intri într-o lume periculoasă.
Dacă te apropii de cine nu trebuie, n-o să reziști.
Dar e de muncă să găsești tutorele potrivit.
Nu poți să mergi la cineva: „Auzi? Vreau să fiu ca tine.”
Cineva îți spune că ai ceea ce trebuie,
apoi depui munca necesară
ca să arăți ce poți și așa intri.
Al Capone și-a arătat angajamentul față de manual,
căutând nu un mentor mafiot, ci doi.
John Torrio e considerat un geniu al lumii interlope.
Un geniu criminal. A făcut lucruri ilegale,
dar, în profesia aleasă, este considerat un tip foarte isteț.
Toți puștii din Brooklyn,
din cartierul lui Capone, știau cine era.
Când Capone l-a întâlnit, iar Johnny Torrio i-a spus:
„Vino la mine, dacă vrei de muncă!”, a fost mare lucru.
Capone a fost trimis cu treabă,
să livreze arme în pungi de hârtie
sau să adune banii seara de la bordelurile locale.
Torrio a devenit aproape o figură paternă pentru Al Capone.
Torrio l-a învățat pe Capone aceste reguli.
SFATURI
Haina îl face pe om.
Ține-ți gura!
Iar dacă vrei să rămâi în vârf,
nu uita că banii înseamnă putere!
Tinerii din Mafie sunt cu nasul pe sus.
Cred că le știu pe toate. Capone era supus în fața lui Torrio.
Cât despre al doilea mentor,
Capone a luat lecții de la acest individ.
Cel mai mare gangster din Brooklyn, Frankie Yale.
Frankie Yale era foarte violent.
Era printre cei mai periculoși din New York.
Faptul că nu se temea,
că voia Capone să lucreze pentru el, ne spune multe despre caracterul său.
Frankie i-a arătat lui Capone niște competențe alternative.
Arată mereu că ești serios!
Nu te lăsa întrecut în arme!
Asigură-te că ești demn de reputația ta!
Când Capone s-a angajat la barul lui Frankie,
Harvard Inn din Coney Island,
a avut șansa să arate că era un elev bun.
1918 CU 8 ANI ÎNAINTE SĂ DEVINĂ ȘEF
Al Capone, de 19 ani, își ducea traiul ca picolo.
Într-o seară, o tânără i-a atras atenția.
A încercat s-o cucerească.
Apoi, a încercat iar.
Când avansurile i-au fost respinse, a ales o abordare directă.
Fratele ei, Frank Galluccio,
asociat cu Lucky Luciano, capul mafiot din New York, se săturase.
Capone, fiind mai solid, l-a învins.
Galluccio a scos un cuțit
și l-a tăiat pe față pe Al.
Capone, marcat pe viață,
voia răzbunare,
dar Frankie Yale l-a refuzat.
N-a permis ca furia discipolului său să pornească
un război pentru amândoi.
Capone a acceptat s-o lase moale,
dar, mai târziu, avea să se răzbune și mai aprig.
Făcându-l pe Galluccio săgeata sa.
Capone era un discipol bun, învățând de la mentorii săi,
oricare ar fi fost lecțiile.
Faptul că l-a avut pe Yale de partea lui probabil l-a ajutat să supraviețuiască.
Făcea lucruri riscante, dar era în grija unor oameni importanți.
Acum că ți-ai făcut o bază pentru viitor,
e timpul să-ți croiești propriul drum.
Voi ajunge în vârf. Voi reuși.
Ca să te rupi de haită,
trebuie să demonstrezi că ești bun ca lider.
Și nimic n-o arată ca o idee de un milion de dolari.
FĂ-ȚI SINGUR NOROCUL
Vrei să ajungi în vârf?
Trebuie să câștigi mulți bani.
Trebuie să știi să faci bani.
Și nu poți lăsa nimic să stea în calea viziunii tale financiare.
Ascultați-l pe Al Capone!
CU 5 ANI ÎNAINTE SĂ DEVINĂ ȘEF
A decis să se mute la Chicago
pentru că a văzut șansa să facă ceva important.
Chicago era un oraș aglomerat
și a ajuns acolo la începutul Prohibiției.
17 IAN 1920 INTRĂ ÎN VIGOARE
După Primul Război Mondial, cele mai luminate minți din Congresul SUA
au hotărât că, pentru a crește puterea și prosperitatea Americii,
trebuiau să facă alcoolul ilegal.
Dar Capone era sceptic
la toleranța compatrioților săi pentru luciditate.
CUMPĂRAȚI ACUM ȘI ECONOMISIȚI
Capone și-a dat seama că masele nu aveau să accepte legea.
VREM BERE
Atunci începi să gândești ca un afacerist.
Cum putem profita? E momentul-cheie.
Și-a dat seama că valorează milioane,
deoarece consumatorii voiau produsul și noi aveam să-l oferim.
Paharul rece al oportunității servit de guvern
se numea contrabandă.
Și erau opțiuni pentru toate gusturile.
Dacă whisky-ul era băutura preferată, o puteai vinde ca medicament.
Cu rețetă de la doctor, orice chefliu putea să-și ia doza.
Sau puteai găsi metode creative
ca să-ți imporți pileala de peste granița cu Canada.
Dacă preferai băuturile dulci, se făcea contrabandă cu rom,
aducând cele mai bune spirtoase de peste mări cu barca.
Dar, ca să facă și mai mulți bani, berea era biletul răcoros.
Contrabandiștii au preluat berăriile închise.
Când au venit polițiștii, i-au convins să nu bage de seamă.
Apoi au adăugat etichete istețe și au văzut cum curgeau banii.
Dar, dacă voiai să plouă cu bani,
puteai să le faci pe toate.
După ce a ajuns în Chicago
și a reluat relația cu mentorul său, John Torrio,
Capone s-a axat pe lansarea unei operațiuni de contrabandă.
La început, Capone era doar un executant.
Dar, cu timpul, Johnny Torrio și-a dat seama
că Al Capone era și un om de afaceri extraordinar.
Și că era un lider isteț, carismatic. Că lumea ar lucra pentru el.
Dar calea spre viziunea criminală a lui Capone
a fost blocată.
De cel mai mare gangster din Chicago și șeful lui Torrio,
Marele Jim Colosimo.
Marele Jim Colosimo nu voia să se implice în contrabandă.
Era mulțumit cu restaurantul, bordelul și cazinoul său.
Nu era dispus să riște, țintind mai sus.
Capone nu era genul care să permită minților înguste să-i stea în cale.
Așa că el și Torrio trebuiau să găsească o soluție.
Eventual, au hotărât că Marele Jim trebuia să dispară.
BEREA E ILEGALĂ
Cum era în joc drumul spre bogățiile ilegale,
Capone nu se putea încrede în oricine ca să-l elimine pe Marele Jim.
Știa pe cine să sune.
Pe celălalt mentor și fostul șef de la New York, Frankie Yale.
Capone s-a ocupat de detalii și i-a oferit 10.000 de dolari lui Yale.
Circa 150.000, în zilele noastre.
La comanda lui Capone,
Yale ia intrat în restaurantul lui Colosimo și și-a ocupat poziția.
Cu puțin înainte de ora 16,
Colosimo a sosit pentru întâlnirea cu un asociat,
dar bărbatul n-a mai ajuns.
Colosimo s-a dus la o cabină telefonică,
pășind direct în capcană.
Marele Jim a fost împușcat în spatele urechii drepte și a murit.
Crima a zguduit lumea interlopă din Chicago
și i-a permis lui Capone să-și transforme viziunea în realitate.
În următorii trei ani,
Capone și Torrio au preluat nouă berării importante.
A devenit clar foarte repede că ei erau indivizii.
Ei controlau contrabanda cu alcool.
Acele fabrici care fuseseră deținute de companii,
acum erau conduse de ei doi.
Strategia lui Capone a transformat operațiunea lui Torrio într-un imperiu,
încasând cel puțin trei milioane de dolari pe an.
Adică 51 de milioane astăzi.
Eliminarea obstacolului mai avea un beneficiu,
ridicarea lui John Torrio în vârful lumii interlope din Chicago,
punându-l ca secund pe Capone.
Când urci în rang ca să devii moștenitor,
calea spre scaunul de șef încă e departe de a fi asigurată.
Deci cum îți păstrezi locul în genealogie?
TACTICĂ CULTIVĂ RELAȚIA CU ȘEFUL
Când devii șeful mafiei, tu tragi sforile.
Să nu-mi mai spui asta, da?
Dar, ca să obții promovarea, trebuie să ai o trăsătură de caracter.
Loialitate.
Joacă-ți poziția!
Dacă ești mijlocaș stânga, asta joci.
Dacă poziția ta e să aduni bani de la jocuri de cărți joia,
asta faci.
Faci ce ți se spune.
CU UN AN ÎNAINTE SĂ DEVINĂ ȘEF
Pe măsură ce i se apropia întâlnirea cu destinul,
s-a asigurat că șeful lui, John Torrio, știa că îl susținea.
Era tânăr. Încă învăța meseria.
Făcea bani.
Cel puțin la acea vreme, nu era cineva
care părea pregătit să preia frâiele ca șef.
Dar, în lumea interlopă,
viața se mișcă repede.
RĂZBOAIELE BERII
Războaiele berii din Chicago
au fost rezultatul luptelor dintre diferitele bande de contrabandă.
Războaiele teritoriale au fost foarte violente.
S-au împușcat între ei. S-au împușcat pentru răzbunare.
BANDA LUI CAPONE
Un front important a fost grupul lui Torrio din sud,
împotriva rivalului contrabandist din nord,
Dean O'Banion,
florar pe timp de zi.
FLORĂRIE
Dean O'Banion a încercat să pătrundă pe teritoriul lui Torrio.
În acel punct, Torrio începuse să se sature.
Fiind un soldat loial,
Capone știa ce era de făcut și pe cine să sune.
I-a dat o altă comandă fostului său mentor, Frankie Yale.
O'Banion lucra în florăria sa.
Au intrat câțiva indivizi necunoscuți,
iar unul era Frankie Yale. I-a întâmpinat cu căldură
și ei i-au strâns mâna ca la Chicago.
I-a strâns mâna, i-a băgat arma în burtă și a tras.
A scăpat de o amenințare,
dar O'Banion avea mulți prieteni.
După asasinatul lui, Capone și-a luat măsuri de precauție,
înconjurându-se de gorile ca să fie în siguranță.
Torrio nu-și făcea griji.
După ce au făcut cumpărături, Torrio și soția se întorceau acasă,
unde îi așteptau gașca lui O'Banion.
L-au împușcat de cinci ori,
dar a supraviețuit.
Când Torrio se recupera,
Capone a profitat de ocazie ca să-și arate loialitatea.
Capone s-a dus la spital, i-a stat alături,
ca nu cumva cineva să încerce iar.
Era loial și a arătat că-i păsa de Torrio.
Răbdarea și loialitatea lui Al au dat roade.
După ce și-a revenit,
i-a spus lui Capone că se va retrage la New York,
făcându-l pe Capone, la doar 26 de ani,
noul șef al lumii interlope din Chicago.
După șase ani în Orașul Vânturilor, Al Capone devenea capul din Chicago,
dar recreația sa nu avea să dureze mult.
Urmând manualul pentru a-ți găsi jobul mult visat,
ți-ai descoperit talentul criminal,
ai asimilat lecțiile potrivite,
ți-ai dovedit potențialul de câștig
și te-ai poziționat pentru succes.
Dar, acum că ai jobul,
rivalii invidioși vor căuta răzbunare.
Dacă vrei să supraviețuiești furtunii,
următoarea lecție a manualului va face diferența.
TACTICĂ APĂRĂ-ȚI TITLUL
Ai ajuns în vârful lanțului trofic,
dar e doar o chestiune de timp până când vulturii încep să roiască.
Pe străzi, toți vor să aibă ce ai tu
și trebuie să-ți protejezi avutul.
Și cea mai bună cale e violența.
Acești șefi mafioți începători ar fi de acord.
La două luni
după ce Nicodemo Scarfo a preluat Mafia din Philadelphia,
a pus ochii pe rivalii din Mafia grecească a orașului,
a cărui cap
ar fi fost Chelsais Bouras, ucis cu iubita lui într-un restaurant,
ca să preia afacerea cu droguri a grecilor.
Când locotenentul Yakuzei, Hiroshi Yamamoto,
s-a separat de cea mai mare mafie din Japonia, Yamaguchi-gumi,
pentru propriul grup,
prima sa mișcare a fost să-și asasineze rivalul, pe Masahisa Takenaka,
care îi luase poziția de Naș.
Iar când micul Vic Orena era în primul an
ca șef interimar în familia Colombo,
a asigurat finanțele organizației, ordonând asasinatul lui Thomas Ocera,
care fusese acuzat că furase din profiturile unei firme de salubritate.
LA UN AN DUPĂ CE A DEVENIT ȘEF
Războaiele Berii făceau ravagii…
Peste 500 de gangsteri din Chicago au fost uciși de semenii lor.
Având concurenți ambițioși, hotărâți să-i distrugă operațiunea,
primul an al lui Capone ca șef a fost o bătălie pentru supraviețuire.
Dacă te simt slab,
vor încerca să te doboare, să te ucidă, să te submineze
până îți iau ce vor de la tine.
Când toată munca ta e amenințată, trebuie să transmiți un mesaj.
Data de 27 aprilie 1926.
Contrabandiștii rivali, Myles și Bill O'Donnell,
au decis cu îndrăzneală să facă o băută
pe teritoriul lui Capone.
Curând, li s-au alăturat și alții.
Săptămâni întregi, au încercat să-i scadă vânzările lui Capone,
ponegrind calitatea alcoolului său.
Când Capone a aflat ce se întâmpla pe teritoriul lui,
a hotărât să nu stea cu mâinile în sân.
A poruncit gorilelor lui să meargă la bar
și să le strice petrecerea.
Frații au fost atinși, dar au reușit să fugă.
Amicul lor n-a fost la fel de norocos.
A fost un nenoroc și pentru Capone,
pentru că tocmai îl omorâse pe adjunctul procurorului general,
William McSwiggin.
Nu cred că avea idee Capone
că McSwiggin era cu acei indivizi atunci.
Când și-au dat seama că procurorul fusese ucis,
toată lumea s-a panicat.
Nu era doar un alt gangster ucis.
Încercarea lui Capone de a-și asigura poziția a dat greș
și toată poliția din Chicago a fost mobilizată pentru a-l doborî.
Poliția a recurs la presiuni
și a cercetat prin tot orașul.
Capone s-a ascuns.
De deoparte, și-a urmărit propria vânătoare
și cum îi creștea legenda.
CAPONE ÎȘI UCIDE DUȘMANUL
În cele din urmă, a hotărât să iasă din umbră
și să ia atitudine.
A convocat o conferință de presă.
Întors la Chicago, pe treptele tribunalului,
a anunțat că Billy McSwiggin, procurorul de stat, era omul lui.
Că era angajatul lui.
A spus: „De ce să-l fi omorât?
Îmi plăcea de el. Îl plăteam bine și-și făcea treaba.”
„Dacă poliția vrea să discutăm, sunt aici.
Reporterii au întrebări?
Eu sunt șeful și putem vorbi cu plăcere.”
Capone s-a declarat regele mafiei din Chicago.
Și, într-o clipă,
s-a născut legenda lui Capone.
Acela a fost momentul care l-a pus în centrul atenției naționale.
Și acolo avea să rămână
timp de cinci ani sângeroși și glorioși,
până când a fost prins pentru singurul lucru intolerabil pentru guvern.
Evaziunea fiscală.
Însă, măiestria lui în acest capitol al manualului
l-a dus de pe străzi, pe culmile puterii.
S-ar putea să fie nevoie să faci avere fără sincronizarea lui Capone.
Pentru asta, vei avea nevoie de un plan de afaceri solid.
Unul care revoluționează o industrie și te ajută să clădești un imperiu.
Ghidul pentru capitolul următor.
Magnatul heroinei, Frank Lucas,
a arătat că se poate ajunge în Fortune 500 pe mai multe căi.
Ești gata să faci bani pe bune?
Subtitrarea: Ramona Coman